http://www.oslovma.hu/XXX/VpnVys19.rtf

Kuratórium VPN ZSM rozdelilo tohtoročné podpory

Kuratórium Verejnoprospešnej nadácie Zväzu Slovákov v Maďarsku (VPN ZSM) na svojom zasadnutí 21. júna 2019 rozhodlo o udelení podpôr na aktivity zamerané na zachovanie a rozvoj jazykovej a kultúrnej identity slovenskej národnostnej menšiny žijúcej na území Maďarska. Vláda Slovenskej republiky prostredníctvom Úradu pre Slovákov žijúcich v zahraničí (ÚSŽZ) poskytla finančnú podporu vo výške 99 581,76 € pre VPN ZSM ako súčasť štátnej podpory Slovákov žijúcich v zahraničí na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry z r. 2003. V zmysle Zmluvy o poskytnutí podpory uzatvorenej medzi ÚSŽZ a VPN ZSM nadácia je oprávnená použiť maximálne 10 % zo sumy poskytnutej podpory na vlastné prevádzkové náklady, na zabezpečenie organizovania, zverejňovania, realizácie a kontroly prideľovania podpôr žiadateľom.

Kuratórium vyčlenilo na päť turnusov tohtoročnej Školy v prírode - Poznaj svoje korene 52 000 €. V rámci prípravy VPN ZSM vypísala súbeh pre slovenské národnostné školy v Maďarsku.
V poradí už dvanásty ročník Školy v prírode sa uskutoční v intervale od 1. septembra do 6. októbra 2019 v Hoteli Lomnistá v lokalite Jasenie (20 km od Brezna). Školy v prírode sa zúčastnia najmä žiaci 6.-8. ročníkov základných škôl, ale aj stredoškoláci a vysokoškoláci, ako aj pedagógovia - slovenčinári zo škôl, ktoré sa zapojili do programu. Spolu ide o približne 250 účastníkov z týchto lokalít: Pišpek, Slovenský Komlóš, Nová Huta, Sarvaš, Dabaš, Budapešť, Santov, Dunaeďház, Békešská Čaba, Tardoš, Ďurka, Níža, Netejč, Šárišáp a Mlynky. Na základe rozhodnutia kuratória VPN ZSM koordinátorkou, hlavnou organizátorkou programu aj v tomto roku je autorka projektu, predsedníčka ZSM Ruženka Egyedová Baráneková. Cieľom programu Poznaj svoje korene - Škola v prírode na Slovensku je v slovenskom prostredí zabezpečiť
pre žiakov slovenských národnostných škôl možnosť zdokonaľovať sa v slovenskom jazyku; prehlbovať si citovú spolupatričnosť k slovenskému národu; pripraviť sa na štátnu skúšku
zo slovenského jazyka a spoznávať históriu, kultúru a prírodné krásy Slovenska.

Členovia Správnej rady VPN ZSM vyčlenili 2 600 € na tohtoročný Folklórny festival Slovákov
v Maďarsku a 900 € na podporu vydania publikácie Slovenská kuchyňa. VPN ZSM vyhlásila výzvu na predkladanie žiadostí o podporu slovenskej národnostnej menšiny v oblasti vzdelávania a kultúry v roku 2019. Žiadosti na podporu projektov mohli podávať školské
a vzdelávacie inštitúcie, študenti vysokých škôl, pedagógovia, spoločenské organizácie, miestne
a regionálne slovenské samosprávy ako aj fyzické osoby. Cieľom podpory je prispieť
k zachovaniu a rozvíjaniu kultúrnej a jazykovej identity osôb patriacich k slovenskej národnostnej menšine v Maďarsku, k zachovaniu slovenských kultúrnych hodnôt, k podpore slovenskej záujmovo-umeleckej a výchovno-vzdelávacej činnosti. Uprednostňovali sa žiadosti zamerané na uskutočnenie Koncepcie rozvoja slovenského výchovno-vzdelávacieho systému
v Maďarsku - Akčného plánu Celoštátnej slovenskej samosprávy v Maďarsku; programy, ktoré prebiehajú v slovenskom jazyku a ktoré prispievajú k posilňovaniu slovenského národnostného povedomia; programy slúžiace na zachovanie slovenského jazyka a oživovanie slovenských tradícií, resp. účasť na slovenských regionálnych a celoštátnych podujatiach a (súťažných) kultúrnych prehliadkach a stretnutiach, ako aj spoločenských fórach o aktuálnom dianí v kruhu Slovákov v Maďarsku. Do súbehu prišlo 92 projektov, suma požadovaných dotácií spolu: 19 586 730 forintov. Kuratórium v tomto roku nezamietlo ani jednu žiadosť, 92 súbehov podporilo celkovou sumou 11 568 450 forintov (36 150 €).

Kuratórium VPN ZSM vymenováva ZSM ako zriaďovateľ. V zmysle uznesenia Valného zhromaždenia ZSM kuratórium tvoria: Matej Šipický (predseda), Anna Komjáthiová, Tomáš Nagy, Marta Papučková, Silvia Piššová Hégelyová, Vlasta Zsákaiová a Ruženka Egyedová Baráneková. Členkami Revíznej komisie VPN ZSM sú Alžbeta Szabová, Žofia Štrbiková
a Judita Orliczká, tajomníkom VPN ZSM je Imrich Fuhl.

Podpory Verejnoprospešnej nadácie
Zväzu Slovákov v Maďarsku na rok 2019

Školstvo, výchovno-vzdelávacia činnosť

Žiadateľ	Projekt	Suma	
Katarína Lešťanová (Sarvaš)	Školné, resp. poplatky spojené so štúdiom	300 000 Ft	
Slovenská samospráva v Irminčoku	IX. Citarový tábor	140 000 Ft	
Materská škola Záhrada víl v Békešskej Čabe	Návšteva samoty Haluška	69 000 Ft	
Ladislav Lőrik (Ďurka)	Vystúpenie žiakov s kapelou Čibaj Banda	50 000 Ft	
Zoltán Berényi (Ďurka)	Slovenská jazyková súťaž	80 000 Ft	
Slovenská samospráva v Horných Peťanoch	Adventné popoludnie	50 000 Ft	
VP Nadácia Pre Čív	Pobyt žiakov - slovenčinárov na Slovensku	60 000 Ft	
Materská škola Dlaníček v Teranoch	Návšteva slovenskej družobnej obce	150 000 Ft	
Nadácia pre školu v Mlynkoch	VII. tematický deň „Slováci v Maďarsku”	110 000 Ft	
Nadácia pre školu v Mlynkoch	Účasť na Slovenských spievankách a veršovačkách	94 000 Ft	
Slovenská samospráva v Santove	Žiaci zo Santova do Bojníc	50 000 Ft	
Slovenská samospráva v Dunaeďháze	Slnečnica - Zachovanie miestnych slovenských tradícií	100 000 Ft	
Základná škola v Tardoši	Nákup učebných pomôcok	120 000 Ft	
Základná škola v Novej Hute	Účasť na Slovenských spievankách a veršovačkách	139 700 Ft	
Základná škola v Novej Hute	Nákup učebných pomôcok a jazykových kníh	110 000 Ft	
Základná škola v Novej Hute	Poznávací zájazd žiakov na Slovensko	50 000 Ft	
Základná škola v Slovenskom Komlóši	Nákup učebných pomôcok	50 000 Ft	
Monika Szabová (Čobánka)	Metodické pomôcky pre učiteľov vyššieho stupňa ZŠ	200 000 Ft	
Základná škola v Dabaši-Šáre	Slovenský národnostný týždeň	150 000 Ft	
Celoštátna cudzojazyčná knižnica (Budapešť)	Súťaž pre mladých prekladateľov	100 000 Ft	
Materská škola v Mlynkoch	Nákup učebných pomôcok	50 000 Ft	
Slovenská samospráva v Orosláni	Tábor mládežníckej dychovej skupiny Krídlovka	200 000 Ft	
Základná škola v Čabačude	Slovenské národnostné dni	100 000 Ft	
Spolok gerendášskych Slovákov	Letný detský tábor na Slovensku	200 000 Ft	
Slovenská samospráva v Gerendáši	Deň detí	50 000 Ft	

Podpora kultúrnych aktivít

Žiadateľ	Projekt	Suma	
Slovenská samospráva v Sudiciach	VII. Slovenský majáles	150 000 Ft	
Spolok Slovákov v Čabačude	Celoštátne stretnutie aktivistov ZSM	300 000 Ft	
Spolok Slovákov v Čabačude	Slovenská gazdinka (na veľvyslanectve)	300 000 Ft	
Čabianska organizácia Slovákov	Prehliadky tradícií podľa ročného obdobia	80 000 Ft	
Čabianska organizácia Slovákov	Výstava a odborná cesta zberateľov na Slovensku	50 000 Ft	
Čabianska organizácia Slovákov	Obnovenie krojov	50 000 Ft	
Folklórny spolok Horenka v Kétšoproni	Účasť na folklórnych slávnostiach v Detve	260 000 Ft	
Slovenská samospráva v Eleku	Slovenský tanečný festival	100 000 Ft	
Organizácia komlóšskych Slovákov	Slovenský gastronomický deň	150 000 Ft	
Pobočka ZSM v Jači	Slovenský folklórny večierok	60 000 Ft	
Slovenský klub v Horných Peťanoch	Študijná cesta na Slovensko	100 000 Ft	
Slovenská samospráva v Horných Peťanoch	Národnostný deň	180 000 Ft	
Pobočka ZSM v Kestúci	Účasť na Folklórnom festivale Slovákov v Maďarsku	60 000 Ft	
Pobočka ZSM v Čuvári	Čuvárska svadba	100 000 Ft	
Pobočka ZSM v Čuvári	Účasť na folklórnych festivaloch	100 000 Ft	
Pobočka ZSM v Čuvári	Nákup hudobných nástrojov	72 000 Ft	
Slovenská samospráva XIII. obvodu Budapešti	Pamätná tabuľa Juraja Bielika	180 000 Ft	
FS Veľká Bukovinka v Répašskej Hute	Účasť na Folklórnom festivale Slovákov v Maďarsku	300 000 Ft	
Slovenská samospráva v Répašskej Hute	Obecný deň	160 000 Ft	
Spolok Slovákov v Poľnom Berinčoku	Prezentácia kultúry miestnych Slovákov	100 000 Ft	
Spolok Slovákov v Poľnom Berinčoku	Návšteva Hontianskeho festivalu	150 000 Ft	
Peštiansky región ZSM	Doškoľovanie, stretnutie vedúcich pobočiek	200 000 Ft	
Slovenská samospráva v Malej Hute	Slovenské adventné stretnutie	50 000 Ft	
Gastronomická a turistická jednota DS ČABA300	Gastronomická a turistická mapa Dolnozemských Slovákov	60 000 Ft	
Gastronomická a turistická jednota DS ČABA300	Čabianska klbása a jej súrodenci (publikácia)	60 000 Ft	
Pobočka ZSM v Šárišápe	Slovenské banícke tradície	70 000 Ft	
Pobočka ZSM v Šárišápe	Účasť na Folklórnom festivale Slovákov v Maďarsku	70 000 Ft	
Slovenská samospráva v Gute	Zbieranie materiálu ku knihe o Gute	125 000 Ft	
Slovenský páví krúžok v Mlynkoch	Účasť na Folklórnom festivale Slovákov v Maďarsku	70 000 Ft	
Slovenský páví krúžok v Mlynkoch	Spoločné oslavy s DH Šarfianka	100 000 Ft	
Slovenská samospráva v Šalgótarjáne	Medzinárodné stretnutie netradičných hudobných nástrojov	170 000 Ft	
Slovenská samospráva v Šalgótarjáne	Slovenské a folkové dni	250 000 Ft	
Klub dôchodcov Jasná jeseň v Dunaeďháze	Družobné styky s obcou Svätý Peter na Slovensku	100 000 Ft	
Slovenská samospráva v Slovenskom Komlóši	Nástenný kalendár „Veselo na Komlóši“	80 000 Ft	
Slovenská samospráva XII. obvodu Budapešti	Zborník Výhonky 40	200 000 Ft	
Slovenská samospráva v Čorváši	Slovenský národnostný deň	100 000 Ft	
Slovenská samospráva v Legínde	Slovenský národnostný deň	50 000 Ft	
Slovenská samospráva v Legínde	Adventné popoludnie a Vianoce	50 000 Ft	
Slovenská samospráva v Číve	Čívske dni	200 000 Ft	
Pobočka ZSM v Čobánke	Účasť a kultúrnych podujatiach	80 000 Ft	
Pobočka ZSM v Čobánke	Doškoľovanie a slovenské jazykové hodiny	100 000 Ft	
Slovenská samospráva v Agárde	Študijná cesta na Slovensko	150 000 Ft	
Slovenská samospráva v Níži	Adventná slávnosť	50 000 Ft	
Klub Jasienky v Níži	Účasť na folklórnych slávnostiach v Detve	120 000 Ft	
Slovenská samospráva v Tardoši	Slovenské inšpirácie - Preklad knihy	50 000 Ft	
Slovenská samospráva v Tardoši	Deň tardošských Slovákov	150 000 Ft	
Slovenská samospráva v Pilíšskej Čabe	Zaobstaranie krojov	100 000 Ft	
Slovenská samospráva v Čemeri	Vyhotovenie tradičnej pece	200 000 Ft	
Organizácia slovenskej mládeže v Maďarsku	OSMM 30	150 000 Ft	
Mestská knižnica v Malom Kereši	Diela a spisy Štefana Lešku v miestno-historickej zbierke	150 000 Ft	
Folklórne združenie Dúha v Malom Kereši	Zaobstaranie krojov	150 000 Ft	
Slovenská samospráva Komárňansko-ostrihomskej župy	Celoštátne stretnutie aktivistov ZSM	300 000 Ft	
Slovenská samospráva Komárňansko-ostrihomskej župy	Doškoľovanie slovenských aktivistov župy	120 000 Ft	
Spevácka skupina Horenka v Novej Hute	Spolupráca so Slovákmi v Čabačude	158 750 Ft	
Slovenský spevácky zbor Ozvena (Budapešť)	Odborné sústredenie	180 000 Ft	
Slovenský spevácky zbor Ozvena (Budapešť)	IX. Medzinárodné stretnutie slovenských speváckych zborov	150 000 Ft	
Slovenská samospráva XIII. obvodu Budapešti	Družobné styky s Mojmírovcami	160 000 Ft	
Pobočka ZSM v Číve	Účasť na Folklórnom festivale Slovákov v Maďarsku	90 000 Ft	
Slovenská samospráva vo Vacove	Slovenské Vianoce	60 000 Ft	
Pobočka ZSM v Orosláni	Zhotovenie letného národnostného oblečenia	50 000 Ft	
Združenie Novohradsko-hevešských Slovákov	Regionálny slovenský deň v Šalgótarjáne	200 000 Ft	
Slovenská samospráva v Tatabányi-Bánhide	Klub priateľov slovenského jazyka	100 000 Ft	
Slovenská samospráva v Tatabányi-Bánhide	Slovenské banícke tradície	80 000 Ft	
Pobočka ZSM v Pišpeku	Účasť na folklórnych slávnostiach v Detve	100 000 Ft	
Pobočka ZSM v Pišpeku a M. Berényiová	Príprava publikácie	100 000 Ft	
Slovenská samospráva Novohradskej župy	XVI. Regionálny slovenský deň	240 000 Ft	
Slovenská samospráva Novohradskej župy	Novohradské národnostné stretnutie v obci Banka	250 000 Ft